โมโน 29

โมโน 29 () เป็นช่องโทรทัศน์ภาคพื้นดินระบบดิจิทัลความละเอียดมาตรฐาน ในเครือโมโน เน็กซ์ บริษัทสื่อและบันเทิงยักษ์ใหญ่แห่งหนึ่งของประเทศไทย โมโน 29 นำเสนอภาพยนตร์และละครชุดจากต่างประเทศมากมาย อันเป็นเอกลักษณ์เด่นของช่อง โดยเริ่มทดลองออกอากาศเมื่อวันที่ 25 เมษายน พ.ศ. 2557

ประวัติ 
สถานีโทรทัศน์โมโน 29 ก่อตั้งขึ้นในปี พ.ศ. 2556 โดยบริษัท โมโน บรอดคาซท์ จำกัด ในเครือโมโน เน็กซ์ เพื่อเริ่มธุรกิจโทรทัศน์ภาคพื้นดินระบบดิจิทัล โดยโมโน บรอดคาซท์ ได้เข้าร่วมประมูลทีวีดิจิทัลในช่วงวันที่ 26 - 27 ธันวาคม พ.ศ. 2556 และได้รับใบอนุญาตให้ใช้คลื่นความถี่สำหรับการให้บริการโทรทัศน์ในระบบดิจิทัล ประเภทบริการทางธุรกิจระดับชาติ หมวดหมู่ทั่วไป ความละเอียดมาตรฐาน (SD) จากการเสนอราคาที่จำนวน 2,250 ล้านบาท เป็นอันดับที่ 6 ในหมวดหมู่ จากจำนวน 7 ช่อง

โมโน 29 เริ่มทดลองออกอากาศเมื่อวันที่ 25 เมษายน พ.ศ. 2557 และได้สร้างจุดเด่นของตัวเองที่แตกต่างไปจากสถานีโทรทัศน์ช่องอื่น ๆ ด้วยการเน้นการออกอากาศละครชุดและภาพยนตร์ชื่อดังซึ่งทำรายได้สูงสุดในช่วงเวลานั้น ๆ ทั้งภาพยนตร์ที่ผลิตและออกฉายในประเทศไทย ซึ่งรวมถึงภาพยนตร์ที่ที โมเมนต์ ซึ่งเป็นบริษัทเครือเดียวกันกับโมโน 29 ผลิตขึ้นด้วย และภาพยนตร์ซื้อลิขสิทธิ์มาจากต่างประเทศ ผ่านการจัดจำหน่ายโดยบริษัทผู้ผลิตระดับโลก เช่น วอร์เนอร์บราเธอส์, เอ็นบีซียูนิเวอร์แซล, พาราเมาต์พิกเจอส์ เป็นต้น ตามสโลแกนของช่องที่เป็น "ฟรีทีวีที่มีหนังดี ซีรีส์ดัง มากที่สุด" รวมถึงการใส่เลขช่องลงไปในชื่อช่อง เพื่อให้ผู้ชมจำเลขช่องได้แม่นยำขึ้น และด้วยกลยุทธ์นี้จึงทำให้โมโน 29 กลายเป็นอีกทางเลือกหนึ่งของผู้ชมภาพยนตร์ทั่วประเทศไม่แพ้เน็ตฟลิกซ์ จนส่งผลทำให้เรตติ้งขยับขึ้นมาถึงอันดับที่ 3 ในทีวีดิจิทัลมาจนถึงปัจจุบัน จากความสำเร็จในด้านเรตติ้งของช่อง โมโน 29 จึงได้วางแผนถึงการเป็นสถานีโทรทัศน์ที่มีเรตติ้งสูงที่สุดในประเทศไทยในอนาคต

นอกจากนี้ โมโน เน็กซ์ บริษัทแม่ของโมโน 29 ยังมีนโยบายที่จะส่งเสริมกีฬาบาสเกตบอลในประเทศไทย จึงได้ให้โมโน 29 นำเสนอกีฬาบาสเกตบอลอย่างเจาะลึกเพียงช่องเดียวในประเทศไทย เช่น ซื้อลิขสิทธิ์บาสเกตบอลลีกเอ็นบีเอมาถ่ายทอดสด รวมถึงให้การสนับสนุนทีมบาสเกตบอลทีมชาติไทย และถ่ายทอดสดการแข่งขันของทีมบาสเกตบอลทีมชาติไทยทุกแมตช์ทุกรายการอีกด้วย

ผู้ประกาศข่าวและผู้รายงานข่าว

ผู้ประกาศข่าวและผู้รายงานข่าวในปัจจุบันที่มีชื่อเสียง 
 ณัฐธีร์ โกศลพิศิษฐ์
 นนทกฤช กลมกล่อม
 อัมภิกา ชวนปรีชา
 พบเอก พรพงเมตตา
 รินทร์ณฐา อัจฉริยวัฒนกุล
 ตะวันรุ่ง ปริสุทธิธรรม
 ภคพงศ์ อุดมกัลยารักษ์​
 ชลนที อักษรสิงห์ชัย
 พชรวรรณ วาดรักชิต
 ณภัทร บรรจงจิตรไพศาล
 ปรีณาภา กาญจนรัตน์
 พัชรนิษฐ์ โท
 สวรรยา เลียงประสิทธิ์
 มาติกา โตส้ม
 ธนัฐ ธนจิระชัย

ผู้ประกาศข่าวและผู้รายงานข่าวในอดีต 

 กวีพันธ์ มนตรีวงศ์ (ปัจจุบันอยู่สถานีวิทยุโทรทัศน์รัฐสภา)
 อลิสนันท์ วรภิรมย์รักษ์ (ปัจจุบันยุติทำหน้าที่แล้ว)
 รัฐนันท์ จรรยาจิรวงศ์ (ปัจจุบันอยู่ช่อง 9 เอ็มคอตเอชดี และพิธีกรอิสระ)
 ชัชชญา เชตะวนวิทย์ (ปัจจุบันยุติทำหน้าที่แล้ว)
 ทศธรรม เปี่ยมสมบูรณ์ (ปัจจุบันยุติทำหน้าที่แล้ว)
 พาฝัน ศรีเริงหล้า (ปัจจุบันอยู่ The People)
 บรรพต ธนาเพิ่มสุข (ปัจจุบันอยู่ทีเอ็นเอ็น 16 และช่องยูทูบ ถามอีก กับอิก TAM-EIG และพิธีกรอิสระ)
 ภควัต โฉมศรี (ปัจจุบันอยู่ไทยพีบีเอส)
 กมลชนก พุคยาภรณ์ (ปัจจุบันยุติทำหน้าที่แล้ว)
 สาริตา สวัสดิกำธร (ปัจจุบันยุติทำหน้าที่แล้ว)
 พศิน ศรีธรรม (ปัจจุบันยุติทำหน้าที่แล้ว)
 ปิยลักษณ์ รักประทานพร (ปัจจุบันอยู่ทีเอ็นเอ็น 16)
 สานนท์ เจริญพันธุ์ (ปัจจุบันยุติทำหน้าที่แล้ว)
 โกสินทร์ อัตโนรักษ์ (ปัจจุบันยุติทำหน้าที่แล้ว)
 คริสโตเฟอร์ ไรท์ (ปัจจุบันเป็นสื่อมวลชน และพิธีกรอิสระ)
 สุผจญ กลิ่นสุวรรณ (ปัจจุบันเป็นสื่อมวลชน และพิธีกรอิสระ)
 สุภนันท์ ฤทธิ์มนตรี (ปัจจุบันอยู่เอ็นบีที 2 เอชดี และพิธีกรอิสระ)
 พิชญาภา สูตะบุตร (ปัจจุบันอยู่ทีเอ็นเอ็น 16)
 ธนภัทร ศุภวรรณาวิวัฒน์ (ปัจจุบันเป็นพิธีกรอิสระ)
 วรวิตา จันทร์หุ่น (ปัจจุบันยุติทำหน้าที่แล้ว)
 พิมพ์ภัทรา จันทร์หอม (ปัจจุบันยุติการทำหน้าที่แล้ว)
 พิภู พุ่มแก้วกล้า (ปัจจุบันอยู่เนชั่นทีวี และพิธีกรอิสระ)
 กรองบุญ ศรีสรรพกิจ (ปัจจุบันยุติทำหน้าที่แล้ว)
 เจษฎา มณีรัตน์ (ปัจจุบันเป็นพิธีกรอิสระ)

รางวัล 

 รางวัลเชิดชูเกียรติคนดีแผ่นดินสยาม ประจำปี พ.ศ. 2559 สาขาสื่อสร้างสรรค์สังคม (รายการ เจาะข่าวเด็ด The Day News Update)
 รางวัลสิงห์ทอง ฐานะสื่อสร้างสรรค์ขับเคลื่อนการพัฒนา เพื่อความเข้มแข็งของประเทศ ประจำปี พ.ศ. 2560 (รายการ ข่าวเช้า Good Morning Thailand)
 รางวัลโทรทัศน์ทองคำ ครั้งที่ 31 ประจำปี พ.ศ. 2559 สาขานักแสดงสมทบชายดีเด่น (เมฆ - วินัย ไกรบุตร จากซีรีส์ The Angel นางฟ้าล่าผี ปี 2)
 รางวัลตาชั่งทอง ฐานะบุคคลสงเคราะห์ดีเด่นแห่งปี พ.ศ. 2560 สาขาผู้ให้ความรู้ความเข้าใจต่อประชาชน (รายการ ข่าวเช้า Good Morning Thailand)
 โล่รางวัลสื่อสนับสนุนดีเด่น 250 ปี ตามรอยกองเรือยกพลขึ้นบกสมเด็จพระเจ้าตากสินมหาราช จากจันทบุรีสู่อยุธยา
 รางวัลเทพทอง ครั้งที่ 19 ประเภทบุคคลดีเด่นด้านโทรทัศน์ (แบงค์ - พบเอก พรพงเมตตา จากรายการ ข่าวเช้า Good Morning Thailand และเอก - นนทกฤช กลมกล่อม จากรายการ เจาะข่าวเด็ด The Day News Update)
 รางวัลคนไทยตัวอย่าง สาขาศิลปิน ดารา นักแสดงตัวอย่างดีเด่น (อลิซ - อภัสนันท์ วรภิรมย์รักษ์ และแนนต์ - วรวิตา จันทร์หุ่น จากรายการ ข่าวเช้า Good Morning Thailand)
 รางวัลปรัชญานิยม สาขาบุคคลผู้เป็นแบบอย่างดีเด่นด้านวิทยุโทรทัศน์ (ทิชา - พชรวรรณ วาดรักชิต จากรายการ Entertainment Now และบอย - เจษฎา มณีรัตน์ จากรายการ ข่าวเช้า Good Morning Thailand)
 รางวัลตาชั่งทอง ฐานะบุคคลสงเคราะห์ดีเด่นแห่งปี พ.ศ. 2563 สาขาผู้ให้ความรู้ความเข้าใจต่อประชาชน (รายการ เรื่องเด่นประเด็นดัง Top Talk Daily)

อ้างอิง

แหล่งข้อมูลอื่น 
 

สถานีโทรทัศน์ในประเทศไทย
โทรทัศน์ระบบดิจิทัลในประเทศไทย
รายการโทรทัศน์ช่องโมโน 29